Lulju kien xahar rekord għat-turisti bl-Uffiċju Nazzjonali tal-Istatistika (NSO) jgħid li ġew Malta 200,440 turist, kważi 18,000 aktar minn Lulju tas-sena l-oħra. Il-maġġoranza tat-turisti li ġew Malta f’Lulju kellhom bejn 25 u 44 sena. L-ammont ta’ ljieli li t-turisti qattgħu f’Malta f’Lulju naqas b’0.7 fil-mija meta mqabbel mal-Lulju tas-sena l-oħra. Madankollu n-nefqa tat-turisti żdiedet b’3.2 fil-mija għal kwazi 203 miljun ewro. Fl-ewwel seba’ xhur tas-sena żaru Malta ftit inqas minn miljun turist. Bejniethom ħallew €793 miljun fl-ekonomija meta ras għal ras nefqu €860.